Source: https://www.tax-fin-lex.si/Zbirke/SodnaPraksaList?nodeId=bff3e352-0ddf-47fa-8399-e7c27521e54b
Timestamp: 2020-01-18 23:12:09+00:00

Document:
VSK Sklep I Cp 266/2019
VSK00024146
ZPP člen 155, 155/1, 155/2.
povrnitev pravdnih stroškov - potrebni stroški - odvetniški stroški - potni stroški pooblaščenca odvetnika - izbira odvetnika izven sedeža sodišča - delovno območje sodišča - potni stroški - kilometrina
Pooblaščenec, ne glede na to, kje ima sedež, določene potne stroške ima in v določenem obsegu mu jih je potrebno upoštevati in povrniti, kot če bi sedež imel na območju pristojnega sodišča. V takšnem primeru je treba stranki na račun potnih stroškov pooblaščenca priznati potne stroške od meje delovnega območja sodišča do sedeža sodišča in nazaj.
VSL Sklep II Cp 1213/2019
VSL00024217
URS člen 19, 19/1, 19/2. ZDZdr člen 2, 2-10, 74, 75, 75/1, 77, 77/1, 77/2
predlog za odpust iz socialnovarstvenega zavoda - zadržanje na varovanem oddelku socialno varstvenega zavoda - podaljšanje zadržanja na varovanem oddelku - pogoji za sprejem v varovani oddelek socialnovarstvenega zavoda brez privolitve - ustavna pravica do osebne svobode - najbližja oseba - odklanjanje zdravljenja - duševna motnja - duševna nerazvitost - odvisnost od alkohola
Sodišče prve stopnje je ugotovilo, da niso podani razlogi za odpust udeleženca iz varovanega oddelka SVZ, kamor je bil sprejet po tem, ko je bilo akutno bolnišnično zdravljenje zaključeno in hkrati, da so podani vsi v 74. členu ZDZdr našteti zakonski pogoji za njegovo nadaljnje zadržanje. Po mnenju pritožbenega sodišča je z izpodbijano odločitvijo zasledovan tako varstveni kot tudi terapevtski cilj. Zgolj oba cilja skupaj lahko utemeljita dopustnost posega v osebno svobodo pridržane osebe z duševno motnjo.
VSL00026090
ZKP člen 220. KZ člen 252, 252/6
zaseg predmeta - predmet kaznivega dejanja - varnostni ukrep - premoženjska korist - kaznivo dejanje pranja denarja
Pri izvršitvi kaznivega dejanja pranja denarja, denar ne more biti storilčeva last, ker je bil pridobljen s kaznivim dejanjem. Zakon zato določa obvezen odvzem tega denarja. Pojmovno pa je potrebno denar, s katerim je bilo pranje izvršeno, obravnavati kot predmet kaznivega dejanja. O (ne)vrnitvi zaseženega denarja, kot predmeta kaznivega dejanja, se bo odločalo po tem, ko se bo v dokaznem postopku ugotovilo ali je bil zaseženi denar pridobljen pri izvrševanju kaznivega dejanja pranja denarja. Če se bo ugotovilo, da je bil ta denar pridobljen s tem kaznivim dejanjem, bo sledil (obvezen) varnostni ukrep, in sicer (obvezen) odvzem zasežene gotovine po šestem odstavku 252. člena KZ, v nasprotnem primeru pa bo denar vrnjen obtožencu. Do takrat pa je potrebno zaseženo gotovino obravnavati kot zasežen predmet, ki se hrani pri sodišču po 220. členu ZKP.
VSC Sodba Cp 104/2019
VSC00026461
OZ člen 341, 352
zastaranje odškodninske terjatve - renta - izgubljeni dobiček (zaslužek) - ugovor zastaranja odškodninske terjatve
Ugovor zastaranja je materialnopravni ugovor, ki v pravdi, če se izkaže za utemeljenega, narekuje zavrnitev tožbenega zahtevka. Vendar ob zgoraj povzetem ni pritrditi pritožbi, da se je tožena stranka ugovoru zastaranja odpovedala, niti ga ni umaknila, kot zmotno trdi pritožba. Nasprotno, na navedenem naroku je ugovor zastaranja še dodatno utemeljevala, njena navedba, da temelju zahtevka ne nasprotuje, pa je bila dana v zvezi s substanciranjem dokaznega predloga na poziv sodišča in se je očitno nanašala le na odškodninsko odgovornost oziroma po toženi stranki zatrjevan soprispevek tožnika k škodnemu dogodku. Sodišče prve stopnje je materialnopravno presojo ugovora zastaranja pravilno oprlo na 352. člen Obligacijskega zakonika (OZ) in se pri tem utemeljeno sklicevalo tudi na ustaljeno sodno prakso, iz katere izhaja, da v primerih, ko je po rednem teku stvari predvideno, da bo škoda kontinuirano in sukcesivno nastajala tudi v prihodnosti, zastaranje terjatve za sukcesivno nastalo škodo začne teči, ko tožnik zve za bodočo škodo in jo lahko uveljavlja, pravočasno uveljavljanje povračila prve tovrstne škode pred potekom zastaralnega roka pa je pogoj za uveljavljanje tudi vseh nadaljnjih škod.. Odškodninsko naravo ima tudi rentni zahtevek in tako tudi za zastaranje zahtevka za plačilo denarne rente, ki ga izpostavlja pritožba, velja določba 352. člen OZ.
VSM Sklep I Kr 119/2013
VSM00024774
Razlogi, s katerimi obsojenka utemeljuje svoj predlog, ne sodijo med druge tehtne razloge, ki so podlaga za prenos krajevne pristojnosti po določbi prvega odstavka 35. člena ZKP, saj obsojenka v predlogu izraža zgolj nestrinjanje z dosedanjimi odločitvami Okrožnega sodišča v Mariboru v obravnavani zadevi.
VSM Sklep V Kp 20187/2019
VSM00025519
ZKP člen 149b, 149b/1, 149b/2. URS člen 15
kaznivo dejanje prepovedanega prehajanja meje ali ozemlja države - izločitev dokazov - podatki o prometu v elektronskem komunikacijskem omrežju - obrazloženost odredbe - pravica do svobode gibanja - pravica do zasebnosti - varstvo tajnosti pisem in drugih občil - načelo sorazmernosti - nedovoljen dokaz
Da s pridobitvijo prometnih podatkov nikakor ni bilo poseženo v obdolženčevo pravico do svobode gibanja, saj se je obdolženec kljub odreditvi tega ukrepa lahko prosto gibal oziroma mu ta pravica ni bila z ničemer omejena, ampak bi kvečjemu s takim nadzorom komunikacij in posledično nadzorom njegovega gibanja, lahko bilo poseženo zgolj v njegovo pravico do zasebnosti. Izvedba ukrepa po 149.b členu ZKP tako po oceni pritožbenega sodišča ni nesorazmerno posegla v ustavno zagotovljene človekove pravice in temeljne svoboščine, saj so bili podani tako potrebnost ukrepa kot tudi nujnost tega posega za preiskovanje v smeri odkrivanja kaznivih dejanj in storilcev teh kaznivih dejanj, upoštevaje obsežnost kriminalne dejavnosti in težo kaznivih dejanj pa je podana tudi sorazmernost s posegom v obdolženčeve ustavno varovane človekove pravice in temeljne svoboščine.
VSM Sklep I Ip 291/2019
VSM00024431
ZIZ člen 3, 38, 38/6, 55, 55/1, 55/1-8
ugovor po izteku roka - izvršilni stroški
Terjatev ni bila poplačana v celoti, temveč le v manjšem delu, in nadaljevanje izvršbe tudi v primeru, če dolžnik ne bi podal ugovora po izteku roka, v posledici katerega je upnik podal delni umik predloga za izvršbo, izvršba ne bi tekla oziroma se nadaljevala neutemeljeno in neupravičeno. Stroške ugovora po izteku roka zato ne gre šteti kot s strani upnika neutemeljeno povzročenih stroškov.
VSL Sklep VII Kp 2059/2010
VSL00024590
ZKP člen 352, 352/1, 352/1-3
zavrženje obtožnice - okoliščine, ki začasno preprečujejo pregon - beg obdolženca
Ali je beg obdolženca začasna ovira iz 3. točke prvega odstavka 352. člena ZKP je dejansko vprašanje, ki mora biti zanesljivo ugotovljeno v konkretni kazenski zadevi, trajati pa mora dalj časa. Predhodno mora sodišče izčrpati vse možne ukrepe za zagotovitev obdolženčeve navzočnosti v kazenskem postopku. V kolikor tega ne stori, je dejansko stanje nepopolno ugotovljeno.
VSL Sodba II Cp 800/2019
VSL00024645
spor majhne vrednosti - dovoljeni pritožbeni razlogi - izpodbijanje dejanskega stanja
Toženec v pritožbi ne more izpodbijati dejanskih ugotovitev sodišča prve stopnje, zato se pritožbeno sodišče do teh navedb ne opredeljuje.
VSL Sodba I Cp 613/2019
VSL00024746
OZ člen 432
posojilna pogodba - pristop k dolgu - sprememba dolžnika - pogodbena obveznost - izpolnitvena obveznost - pravica terjati izpolnitev - odgovornost pristopnika k dolgu - vsebina volje pogodbenih strank - odložni pogoj
Prepričljiv je zaključek sodišča prve stopnje, da je bilo toženki jasno, da se zavezuje plačati obveznost iz posojila v primeru, če je posojilojemalec ne bo izpolnil, in da se je "formalnost" pristopa k dolgu, na katero se sklicuje toženka, nanašala na dejstvo, da toženka še ni bila vpisana kot lastnica na skupnem premoženju in ob podpisu pogodbe še ni bilo moč "garantirati" plačilo z nepremičnino. Ne drži torej trditev pritožbe, da ne gre za pristop k dolgu, saj ugotovljeno dejansko stanje ustreza zakonskemu dejanskemu stanu iz 432. člena OZ.
VSL Sodba I Cp 2467/2018
VSL00025373
ZIZ člen 107. OZ člen 9, 312
dolžnost izpolnitve obveznosti - trenutek nastanka obveznosti - rubež terjatve - pobotna izjava - dolžnikov dolžnik
Tožnica je rubež terjatve dolžnikovega dolžnika uveljavljala v izvršilnem postopku v skladu z določili ZIZ. Takšna vtoževana terjatev temelji na pravnomočnem sklepu o izvršbi, katerega pravilnosti in zakonitosti v predmetnem postopku ni moč presojati.
VSL Sklep II Cp 1182/2019
VSL00025314
ZIZ člen 270, 272
začasna odredba - pogoji za izdajo začasne odredbe - konkretna nevarnost - skrivanje in odtujevanje premoženja
Za izdajo začasne odredbe mora biti izkazana konkretna nevarnost. Tožnik niti v pritožbi ne navede, katera naj bi bila tista konkretna dejanja toženca v smeri odtujevanja oziroma skrivanja njegovega premoženja.

References: Sodišče 

ZKP 
 Sodišče 

ZKP 
 ZKP 

ZKP 
 ZKP 
 sodišče 
 sodišče